
ν"\ ταν λέγεται ότι θα γί- 
I Ινει κάτι καλό, όπως 
η εκπαιδευτική με- 
ταρρύθμιση, όλοι φαίνεται 
ότι συμφωνούν. Κυρίως στο 
ζήτημα της απαλλαγής του 
εκπαιδευτικού συστήματος 
από τον εθνικισμό, δεν φά- 
νηκε κανένας να διαφωνεί. 
Όταν όμως, αυτός ο οποί- 
ος έκανε την ανακοίνωση, 
φάνηκε ότι πραγματικά το 
εννοούσε, και έσπρωξε και 
λίγο τα πράγματα, τότε οι 
πλείστοι εμπλεκόμενοι δια- 
φώνησαν, δήθεν με τον τρό- 
πο με τον οποίο θα γινόταν. 
Έτσι μπήκε η κομματική ιδε- 
ολογία σχετικά με το θέμα 
μέσα στο εκπαιδευτικό σύ- 
στημα με όλα τα κόμματα 
πλην ενός να διαφωνούν. 
Πολλοί διαφωνούν με τη με- 
ταρρύθμιση, απλώς δεν τολ- 
μούν να το πουν, έτσι ξο- 
δεύουν χρόνο στο να ανα- 
πτύσσουν επιχειρήματα, κυ- 
ρίως όμως εκπαιδεύονται 
στο να λεν ψέματα. Στην ου- 
σία θέλουν ένα εκπαιδευτι- 
κό σύστημα το οποίο θα εκ- 
παιδεύει ανθρώπους στο να 
μισούν εχθρούς τους οποί- 
ους θέλουν να διατηρούν σε 
αυτό το στάτους. 

Η κατάργηση αυτών 
των εχθρών με συμφιλιω- 
τικές κινήσεις είναι απει- 
λή για την εθνικιστική ιδε- 
ολογία τους μίσους. Έτσι 
κατάφεραν να μπλοκά- 
ρουν τον εκπαιδευτικό 
στόχο της σχολικής χρο- 
νιάς, ένα στόχο ο οποίος 
θα θύμιζε αστικές επανα- 
στάσεις περασμένων αι- 
ώνων, εάν βέβαια εφαρ- 
μοζόταν. Έστω όμως και 
με 200 χρόνια καθυστέ- 
ρηση, είμαστε υποχρεω- 
μένοι να θέλουμε μεταρ- 
ρύθμιση λόγω του ότι το 
εθνικιστικό στάτους στην 
Κύπρο είναι πέρα για πέ- 
ρα επικίνδυνο για την αν- 
θρώπινη ύπαρξη. 



Οι κινήσεις επαναπρο- 
σεγγιστικών εκδηλώσεων 
στο Γ υμνάσιο Ριζοκαρπά- 
σου ήταν ένα παράδειγμα 
όπου οι εθνικιστές κινήθη- 
καν απειλητικά ενάντια 
στους εκπαιδευτικούς οι 
οποίοι υποστηρίζουν την 
επαναπροσέγγιση των κυ- 
πριακών κοινοτήτων. Ευ- 
τυχώς όλο το σαμποτάζ 
ενάντια στην προηγούμενη 
εκδήλωση συνέβαλε τελικά 
στην πραγματοποίηση αυ- 
τής της σφριγηλής εκδήλω- 
σης μερικούς μήνες μετά, 
με αποτέλεσμα Ελληνοκύ- 
πριοι και Τουρκοκύπριοι να 
περάσουν μια αξέχαστη 
βραδιά επαναπροσέγγισης 
στο Γ υμνάσιο Ριζοκαρπά- 
σου. Αυτή τη φορά τα φε- 
ρέφωνα μιας περασμένης 
εποχής δεν είχαν το εκτό- 
πισμα της περασμένης φο- 
ράς λόγω της μαζικότητας 
της εκδήλωσης και της κα- 
λής της οργάνωσης. Επι- 
χειρήματα όπως το ότι η αί- 
θουσα ήταν γεμάτη εποί- 
κους έκαναν την εμφάνιση 
τους όμως αρκετά δειλά. Οι 
μαζικές εκδηλώσεις με τους 


Τουρκοκύπριους συμπα- 
τριώτες μας είναι αυτές οι 
οποίες μπορεί να καθηλώ- 
σουν το εθνικοσοσιαλιστι- 
κό στρατόπεδο. 

Συγχαρητήρια, λοιπόν, 
στους μαθητές και εκπαι- 
δευτικούς του Γ υμνασίου Ρη 
ζοκαρπάσου και στους υπό- 
λοιπους συντελεστές. Εί- 
μαστε περήφανοι για την 
αντίστασή σας ενάντια 
στους διχοτομικούς κύκλους 
των δυο κοινοτήτων και την 
επιμονή σας να μην παίξε- 
τε ένα ρόλο ομήρου για τη 
διάσπαση του εσωτερικού 
μετώπου της πατρίδας μας, 
Ελληνοκυπρίων και Τουρ- 
κοκυπρίων. Η λύση είναι η 
επανένωση της Κύπρου και 
όχι ο πόλεμος μεταξύ των 
κοινοτήτων, αυτό δηλαδή 
που χρειάζεται η εθνικοσο- 
σιαλιστική ιδεολογία για να 
τροφοδοτεί την ύπαρξή της. 
Συγχαρητήρια και όλους 
όσοι έσπευσαν στην Καρ- 
πασία για να υποστηρίξουν 
την εκδήλωση. 

Και βέβαια αν έβλεπες 
την εκδήλωση δια μέσου 
της κάμερας του ΡΙΚ δεν θα 
καταλάβαινες σε ποια εθνι- 
κή ομάδα ανήκαν οι άν- 
θρωποι γιατί όπως και να 
το κάνουμε οι άνθρωποι της 
περιοχής μας μοιάζουμε 
αρκετά μεταξύ μας. Οι 
συγγραφείς των κειμένων 
που σχολίαζαν αρνητικά 
την εκδήλωση, ήξεραν 
ποιοι παρευρέθηκαν στην 
εκδήλωση, αλλά είναι πά- 
για η τακτική τους να απο- 
δίδουν σε τέτοιες εκδη- 
λώσεις το στάτους του συ- 
νεργάτη της Τουρκίας. 




Ναι, στην Κύπρο υπάρχει ακόμα χώρος για το όνειρο 

Πολιτιστική Εκδήλωση Γυμνασίου Ριζοκαρπάσου, 4 Μαϊου 2009 

ΤΗΣ ΜΑΡΙΑΣ ΜΑΥΡΑΔΑ 


Μ ακρύς ο δρόμος για το Ριζοκάρπασο κι όχι μόνο με 
τα χιλόμετρα... Μακρύς ο δρόμος γιατί σε πάει μές’ 
από αμέτρητες αναμνήσεις που ξεπετάγονται αυ- 
θαίρετα από μονοπάτια του παρελθόντος, του δικού σου 
παρελθόντος, που δεν έχει ευθυγραμμιστεί με το βασανιστικό 
παρόν, όπως ο νέος δρόμος... 

Στην αναχώρηση ξαναζήσαμε τη δοκιμάσια των επίση- 
μων διατυπώσεων, ταυτότητες, έντυπα εισόδου σε άλλο 
κράτος-η προσπάθεια να σε πείσουν ότι εισέρχεσαι με την 
ιδιότητα του ξένου επισκέπτη σ'αυτό που σφράγισε καθο- 
ριστικά την ύπαρξή σου. Επισκέπτης στο παρελθόν σου, στη 
ζωή σου, και για κάποιους, εξευτελισμός. Η εύκολη λύση, και 
γλυτώνεις απ’ την επώδυνη διαδικασία. Ένας από τους φί- 
λους μας έφερε μαζί του το διαβατήριό του, ληγμένο πριν 
από μερικές μέρες. Απαγορεύεται να περάσει, το κράτος 
δε σηκώνει αστεία. Φεύγουμε χωρίς αυτόν. 

Εγκαταλείποντας το δρόμο Λευκωσίας-Αμμοχώστου, ακο- 
λουθούμε το νέο δρόμο προς το Λευκόνοικο. Η παρέα συ- 
ζητά διάφορα, όλοι είναι κουρασμένοι, η ώρα τέσσερις το 
απόγευμα, μετά τη δουλειά, συν μια πρώιμη άνοδος της 
θερμοκρασίας. Κι όμως η ψυχή, καραούλι, με τη μνήμη 
αντάμα, δεν μπορεί ν’ αποκοιμηθεί, μπαίνει στους σκοτεινούς 
διαδρόμους του εγκεφάλου κι αναζητά το παρελθόν της, 
αυτό που της έκλεψαν, αυτό που της λείπει, τη ρίζα του κό- 
σμου της, το λώρο από τον αποίο αποκόπηκε κι έμεινε ανέ- 
στια από τότε. Ένα δάκρυ τι να κάνει; Πώς μπορεί να κα- 
θαρίσει το εσωτερικό τοπίο απ’ όλα τούτα που του φόρτω- 
σαν; Σιωπή. Τα λόγια, αδέξια, δε θα μπορούσαν να μετα- 
φράσουν σε ήχους τις εγγραφές μιας πονεμένης μνήμης. 

Σταθμός στο Πογάζι, για έναν καφέ. Κανένα σχόλιο. Ο νε- 
αρός σερβιτόρος ζητά την παραγγελία σε ελληνική γλώσσα. 
Γ ια όποιον λόγο κι αν το κάνει, το βρίσκω θετικό. Ατέλειω- 
τος ο δρόμος για το Ριζοκάρπασο. Από τη μια εκκλησίες, ερη- 
μιά κι ερείπια, από την άλλη οικοδομική ασυδοσία εις βά- 
ρος του του τοπίου και της αισθητικής. Βέβαια, «αυτά συμ- 
βαίνουν και εις Παρισίους»... Η φύση μοναδική, η βλάστη- 
ση δένει με τη θάλασσα σ’ ένα αγκάλιασμα ερωτικό για να 
ολοκληρώσει την εικόνα του αυθεντικού κυπριακού τοπίου, 
που δε χάθηκε ακόμα. 

Φτάνουμε στο Ριζοκάρπασο. Τέρμα στις αναδρομές στο 
παρελθόν, τώρα μπροστά μας, η πραγματικότητα, μ’ ένα 
σημαντικό, τρομερό πλεονέκτημα για όσους το αντιλαμβά- 
νονται: μπορεί να αλλάξει, οι άνθρωποι μπορούν να την 
αλλάξουν. Αυτή είναι η δική μας άποψη για το μέλλον της 
Κύπρου. 

Το σχολείο είναι κτισμένο στο πλάτεμα ενός μικρού λό- 
φου, ένα μικρό, αλλά περήφανο κτίριο με νεοκλασικά στοι- 
χεία. Οι συνάδελφοι χαίρονται που μας βλέπουν. Και σε λί- 
γο αρχίζει να γίνεται εκείνο που δεν είχαμε υπολογίσει: μια 
μικρή κοσμοπλημμύρα. Εκπαιδευτικοί, μαθητές και επι- 
σκέπτες από τις δυο πλευρές της Κύπρου, ή καλύτερα απ’ 
όλη την Κύπρο και ένα πλήθος από τους κατοίκους του χω- 
ριού, χαίρονται μαζί σε μια γιορτή της ειρήνης. Γ ιατί, για την 
ειρήνη πρέπει να σμίξουν οι άνθρωποι και μαζί να τραγου- 
δήσουν, να πολεμήσουν γι'αυτήν. Δεν ξεχωρίζουν Έλλη- 
νες και Τούρκοι. Εκείνο που ζητούν όλοι είναι μ’ αυτή την κοι- 


νή συνεύρεση να κερδιθεί ένα παλιό στοίχημα σ’ αυτό το 
χωριό. 

Η αίθουσα γεμίζει ασφυκτικά ευχάριστα, «η παράσταση 
αρχίζει κι όλα είναι συνειδητά».... Κι όταν σε λίγο ακούστη- 
κε από τα αθώα, σαστισμένα παιδιά του χωριού ο συγκλο- 
νιστικός ποιητικός λόγος του Γ ιάννη Ρίτσου, οι καρδιές σκίρ- 
τησαν στον κοινό πόθο για μια ειρηνική πατρίδα, όπου όλα 
τα παιδιά της θα ονειρεύονται μαζί το μέλλον τους χωρίς 
πόνο, κλάματα και σκοτωμούς. 

Αν η Τέχνη ενώνει τους λαούς, αυτό επιβεβαιώθηκε με 
την αποψινή παράσταση. Δημοτικά τραγούδια, ποίηση, δη- 
μοτική μουσική από δυο απλούς ανθρώπους της καθημε- 
ρινής βιοπάλης, τον ΚθιύίθΙ και τον Αζίζ, η Ρθπάο που τρα- 
γούδησε πρώτα σε ελληνική γλώσσα «Απόστολε Αντρέα 
μου με το καμπαναρκόν σου», τα παιδιά του Μουσικού Λυ- 
κείου Λευκωσίας, που ήταν η μεγάλη αποκάλυψη της βρα- 
διάς με τη ζωντάνια και το ταλέντο τους κι ένας σεμνός μα- 
θητής από το Ριζοκάρπασο, ο Αντρέας, που απάγγειλε ένα 
δικό του ποίημα για τα χελιδόνια που δε θέλει να φεύγουν 
από την Κύπρο, ανέβασαν ψηλά τις καρδιές μας και δά- 
κρυα στα μάτια μας. 

Φυσούσε δυνατός αέρας εκείνο το βράδυ. Κι έτσι όπως 
το σχολείο βρίκεται ψηλά, έμοιαζε να παίρνει τις φωνές μα- 
κριά, σ’όλο το χωριό, σ’όλη την Κύπρο, τις φωνές των απλών 
ανθρώπων που φώναξαν όχι στο διαχωρισμό των λαών, 
όχι στα τείχη και στη διχοτόμηση που βρίσκονται στα μυα- 
λά των ανθρώπων ή στα σχέδια σκοτεινών κύκλων. Ο λα- 
ός της Κύπρου μπορεί να κτίσει μαζί το μέλλον του σε μια 
κοινή πατρίδα, αυτό απέδειξε περίτρανα η πολιτιστική εκ- 
δήλωση του Γυμνασίου Ριζοκαρπάσου. 

Στην επιστροφή, δε μας φάνηκε μακρύς ο δρόμος από 
το Ριζοκάρπασο. 




2 



Χελιδονίσματα 


Άνοιξη! 

Βασιλιάς ο ήλιος ανατέλλει πίσω από τα μεγάλα βράχια 
των βουνών της πατρίδας μου 
Οι ακτίνες του φιλούν τα κεφαλάκια των κυκλάμινων 
που τον κοιτάζουν κοκκινίζοντας 

Φιλούν τα κεφαλάκια των παιδιών που παίζουν στις αλάνες 
Και μεις τις καταπίνουμε λαίμαργα προσμένοντας να ξεδιψάσουμε 

Αφουγκραζόμαστε την ανάσα της γης 
που ξύπνησε κάτω απ'το προσκέφαλό μας. 

Και πάνω απ' τα κεφάλια μας κάνουν κύκλο τα χελιδόνια 
Να! φτεροκοπούν σπαθίζοντας τον αέρα 
αλανιάρικα, μαυροφτέρουγα, ψαλιδωτά 
Αλλάζουν κλίμα, πατρίδες και αγέρες ασταθείς 
Κουρνιάζουν στα μπαλκόνια μας 
Σαν παλιοί γνώριμοι φίλοι. 

Ξέρουν πως είναι καλοδεχούμενα, 

Ξέρουν πως τα καρτερούμε. 

Και πετούν το ίδιο όμορφα σε Βορρά και Νότο! 

Άραγε νιώθουν από σύνορα και οντότητες κρατικές; 

Μάλλον όχι 

γιατί διακινούνται και στις δύο πλευρές 
Τρώνε και πίνουν και στις δύο πλευρές 
Ζευγαρώνουν ερωτευμένα 
στην Αμμόχωστο, στη Λευκωσία 
στην Κερύνεια, στη Λεμεσό 
στο Καρπάσι, στη Μόρφου 

Φτάνει να υπάρχουν πέργολες χαμηλές με βουκαμβίλιες 

Καμαροσκέπαστες κι απάνεμες βεράντες 

Ψηλά μπαλκόνια σαν αγιορίτικα κελιά 

Και άνθρωποι ειρηνικοί να πίνουν τον καφέ τους νωχελικά, 

περιμένοντας για πότε θα φανούν 

- Κοπιάστε! Σας περιμέναμε! 

Μια φήμη έλεγε πως δε θα ξανάρθετε! 

Και μεις φοβηθήκαμε... 

Φοβηθήκαμε! 


Μήπως είδατε την γκρίνια μας και ξεστρατίσατε! 

Μη γευτήκατε την αλοζονεία μας και φαρμακωθήκατε! 
Μη διαβάσατε την αδιαφορία μας και πληγωθήκατε! 

Μη γνωρίσατε την αναξιότητά μας και τρομάξατε! 

Όμως απανωθέ μας ακόμα φλυαρείτε αχόρταγα 
Ανοιξιάτικοι άγγελοι με τα μαύρα φτερά τους απλωμένα 
Προστάτες της μνήμης μας 
Πετάτε εδώ κι εκεί αξεδιάλυτα. 

Στο Τρόοδος και τον Πενταδάκτυλο 
Στην Μεσαρκάν και στον Ακάμα 

Τρικλίζοντας στα ρεύματα τ'αέρα 
Χωρίζετε και ξανασμίγετε 
Σε μοναστήρια και παραλίες 
Σε τάφους και αρχαίες κολόνες... 

Ώσπου 

φεύγετε ξαφνικά, όπως ξαφνικά φανήκατε 

Αφήνοντας άδειες φωλιές, 
απόηχους κελαηδισμών 
Μικρό λευκό σύννεφο το στέρνο σας 
ακούμπησε τις ψυχές μας φευγαλέα, 

Σαν αναλαμπή ελπίδας 
Σαν υπόσχεση λευτεριάς 

Ίσως την επόμενη φορά σταθούμε πιο συνετοί 
πιο ώριμοι 
πιο άξιοι 
πιο νουνεχείς 

Για να μη σας τρομάξουμε 
Για να μη σας πονέσουμε 
Για να μη μας φύγετε 
Ίσως... 

ΑΝΔΡΕΑΣ ΣΥΝΑΪΝΟΥ 
Μαθητής Γ'Λυκείου Ριζοκαρπάσου 


Χαιρετισμός Ν. Τορναρίτη στην εκδήλωση του Ριζοκαρπάσου 


Φίλες και φίλοι. 

Σήμερα εδώ στο ακριτικό Ριζοκάρπασο, εδώ στο ανατολικό άκρο της 
πατρίδας μας η μουσική δυναμώνει την ελπίδα, στη μουσική εκδήλωση 
στα πλαίσια της προώθησης του στόχου για καλλιέργεια κουλτούρας ει- 
ρηνικής συμβίωσης Ελληνοκυπρίων και Τουρκοκυπρίων. Αυτή την ελ- 
πίδα εσείς αγαπημένοι μου φίλοι ξέρετε να την κρατάτε σφικτά μέσα 
στην καρδιά σας γιατί γνωρίζετε πολύ καλά πως δεν μπορεί να υπάρξει 
μοιρασμένη πατρίδα. Γνωρίζετε από πρώτο χέρι π σημαίνει ανεκτικότη- 
τα, σεβασμός στη διαφορετικότητα, πολυπολιτισμικότητα, π σημαίνει 
ενεργός Ευρωπαίος πολίτης! 

Ναι, αγαπημένα μου παιδιά, εσείς εδώ στο Ριζοκάρπασο εδώ και πολ- 
λά χρόνια έχετε αποδείξει σε όλους μας π σημαίνει ελεύθερος π σημαί- 
νει δημοκρατικός, τι σημαίνει Ευρωπαίος πολίτης, με όλη τη σημασία 
της λέξης. 

Στην κοινή μας πορεία με τους άλλους λαούς της πολυπολιτισμικής 
Ε.Ε., είναι επιτακτική η ανάγκη να ισχυροποιήσουμε και την εθνική μας 
ταυτότητα χωρίς να ξεχνάμε ότι η Κύπρος μας συγκροτείται από δυο κοι- 
νότητες και άλλες τρεις θρησκευτικές ομάδες. Παράλληλα όμως έχουμε 


καθήκον να καλλιεργούμε τη συνείδηση του Ευρωπαίου πολίτη. Ενός 
σύγχρονου πολίτη, ο οποίος πρέπει να είναι ανοιχτός στη νέα γνώση, 
ανοιχτός στους άλλους πολιτισμούς να μπορεί να επικοινωνεί και να κα- 
τανοεί τους πολίτες των άλλων χωρών, να συνεργάζεται και να συμπράττει 
στην κοινή προσπάθεια για την οικοδόμηση της Ευρώπης των λαών, μέ- 
σα στην οποία οι Ευρωπαίοι πολίτες θα έχουν ισότιμη θέση. 

Σε αυτά λοιπόν τα πλαίσια ως Πρόεδρος της Επιτροπής Παιδείας της 
Βουλής είμαι έτοιμος να συνεργαστώ μαζί σας. Θα είμαι πάντα πρόθυ- 
μος να ακούσω τις παρατηρήσεις, τις απόψεις και τις προτάσεις σας για 
να μπορέσουμε έτσι μαζί να ανταποκριθσύμε με επιτυχία στο κάλεσμα και 
τις προκλήσεις της νέας εποχής, στο κάλεσμα των ιστορικών στιγμών 
που περνά η πατρίδα μας. 

Σας χαιρετώ αγαπημένα μου παιδιά, αγαπημένοι μου γονείς και εκ- 
παιδευτικός με την ευχή την ίδια ακριβώς ημέρα, στις 4 Μάίσυ 2010, 
στην ίδια μουσική εκδήλωση να εορτάζουμε την επανένωση της πατρί- 
δας μας! Σας συγχαίρω και πάλι για την όλη διοργάνωση και σας εύ- 
χομαι κάθε επιτυχία στους στόχους σας. 

Ελπιδοφόρα “Μηνύματα Ειρήνης” 
από το Γ υμνάσιο Δερύνειας 

“Μηνύματα Ειρήνης” έστειλαν με την ομότιτλη εκδήλωσή τους 
οι καθηγητές και οι μαθητές του Γ υμνασίου Ειρήνης και Ελευθε- 
ρίας την Πέμπτη, 21 Μαϊου. Στην εκδήλωση, που εντάσσεται στα 
πλαίσια του στόχου καλλιέργειας κουλτούρας ειρηνικής συμβίω- 
σης, αμοιβαίου σεβασμού και συνεργασίας Ε/κ και Τ/κ, η Τ/κ δη- 
μοσιογράφος δβνρυΙ ΙΙΙυάαρ παρουσίασε στους μαθητές ιστορίες 
Ε/κ και Τ/κ αγνοουμένων, ενώ οι Ε/κ ποιητές Άντης Κανάκης και 
Λευκή Πουμπουρή παρουσίασαν ποιήματά τους. Επίσης, μα- 
θητές του σχολείου απήγγειλαν ποιήματα Τ/κ ποιητών σε μετά- 
φραση και διάβασαν αποσπάσματα από το βιβλίο του Γ ιώργου 
Παυλίδη “Το άλλο μισό”. Η εκδήλωση περιλάμβανε ακόμη κυ- 
πριακά τραγούδια και χορούς από τους μαθητές του σχολείου. 

Συγχαρητήρια λοιπόν στους συναδέλφους και στους μαθητές 
του Γ υμνασίου Δερύνειας! Ελπίζουμε η εκδήλωσή τους να απο- 
τελέσει παράδειγμα και για άλλα σχολεία. Περισσότερες πληρο- 
φορίες και φωτογραφίες από την εκδήλωση μπορείτε να βρείτε 
στην ιστοσελίδα του σχολείου: ήηρ://νννννν.5θΐΊθθΐ5.3θ.ογ/9γιπ-άβΓ- 
ίβιπ. 



Πολυπολιτισμική Εβδομάδα στην Αγγλική Σχολή Λευκωσίας 

Οι μαθητές και οι καθηγητές της Αγγλικής Σχολής γιόρτασαν για 
μια ολόκληρη βδομάδα, από τις 4 μέχρι τις 8 Μαϊου, την πολυπο- 
λιτισμικότητα και τη διαφορετικότητα στο σχολείο τους. Με δρα- 
στηριότητες κατά τη διάρκεια των μαθημάτων, αλλά και το απόγευμα 
και με τη συμμετοχή πολλών μαθητών και καθηγητών, η Σχολή 
έστειλε ξεκάθαρα το μήνυμα ότι αγκαλιάζει όλα τα μέλη της σχολι- 
κής κοινότητας ανεξάρτητα από την καταγωγή και την κουλτούρα 
τους. 

Οι δραστηριότητες περιλάμβαναν ανάμεσα σε άλλα, παρου- 
σιάσεις από μαθητές για την ιστορία και την κουλτούρα των διά- 
φορων κοινοτήτων που ζουν στην Κύπρο, προβολές ταινιών, δια- 
λέξεις για το ρατσισμό και τα ανθρώπινα δικαιώματα, θεατρική πα- 
ράσταση, έκθεση φωτογραφίας με τίτλο “Πολυπολιτισμική Λευ- 
κωσία” και έκθεση βιβλίου. Το απόγευμα της Τετάρτης πραγματο- 
ποιήθηκε στο σχολείο πολυπολιτισμικό φεστιβάλ, ανοικτό για το 
κοινό, στο οποίο συμμετείχαν ηΔικοινοτική Χορωδία, το δικοινοτι- 
κό συγκρότημα Όθηοβ ίοτ Ρβ30θ”, η μαρωνίτικη χορωδία, το χο- 
ρευτικό συγκρότημα Αρμενίων και μουσικά και χορευτικά συ- 
γκροτήματα του σχολείου. 



Σημαντική εκδήλωση στην Τεχνική Σχολή Λευκωσίας 

Μεγάλη ομάδα Τ/κ μαθητών και καθηγητών από την τ/κ Τε- 
χνική Σχολή Λευκωσίας επισκέφθηκαν στις αρχές Μάίου τηνΑ’ 

Τεχνική Λευκωσίας. Η ομάδα ήταν προσκεκλημένη του ομίλου 
για την υλοποίηση του στόχου της χρονιάς για την καλλιέργεια 
κουλτούρας ειρηνικής συμβίωσης Ε/κ και Τ/κ. Καθηγητές και 
μαθητές τους υποδέχτηκαν με θερμότητα, επισκέφτηκαν σχο- 
λικές αίθουσες και συνομίλησαν μεταξύ τους σε μια φιλική ατμό- 
σφαιρα για εκπαιδευτικά θέματα που αφορούν και τις δύο κοι- 
νότητες το ίδιο. Η επίσκεψη αποδεικνύει ότι ο στόχος μπορεί να 
υλοποιηθεί μέσω των επαφών και της επικοινωνίας εκπαιδευ- 
τικών και μαθητών από τις δύο πλευρές. Γ ϊ αυτό και τέτοιες επι- 
σκέψεις κρίνονται ως εξαιρετικά σημαντικές και ελπιδοφόρες. 

Δικοινοτική Πρωτομαγιά στη Νεκρή Ζώνη 


Το γήπεδο το οποίο βρίσκεται στη νεκρή ζώνη αποτέλε- 
σε για μια ακόμη φορά χώρο συνεύρεσης Τουρκοκυπρίων 
και Ελληνοκυπρίων, οι οποίοι γιόρτασαν την ημέρα της ερ- 
γατικής τάξης. Η ένωση των φωνών των δυο κοινοτήτων επε- 
κτάθηκε στο αίτημα για επανένωση της Κύπρου, ενώ η 
Πλατφόρμα Εκπαιδευτικών έθεσε το πρωταρχικό της αίτη- 
μα για μεταρρύθμιση του εκπαιδευτικού συστήματος και για 
καλλιέργεια κουλτούρας ειρηνικής συνύπαρξης ανάμεσα 
στις δυο κοινότητες. Η προσέλευση των τουρκοκυπριακών 
οργανώσεων οι οποίες ανήκουν στην Πλατφόρμα Ειρήνης 
ήταν εντυπωσιακή, καθώς η μαζική κάθοδός τους μέσα στο 
γήπεδο της Τσεντίγκαγια έδειξε την ικανότητα αυτών των 
οργανώσεων να κερδίσουν το παιγνίδι της μαζικότητας 
ώστε να θεωρούνται σοβαροί πλέον παίχτες στη μάχη για 
μια ειρηνική επανένωση της Κύπρου. 

Το πλούσιο καλλιτεχνικό πρόγραμμα κράτησε για μερι- 
κές ώρες, καθώς εκατοντάδες άνθρωποι στεκόντουσαν πά- 
νω στα τείχη, μέσα στην αρμένικη συνοικία, υποστηρίζο- 
ντας αυτούς οι οποίοι βρισκόντουσαν μέσα στο γήπεδο. 
Αργά τη νύχτα, οι συμμετέχοντες αποχώρησαν με ένα θε- 
τικό αίσθημα για την εκδήλωση με εξαίρεση αριθμό Ελλη- 


νοκυπρίων οι οποίοι ένιωσαν άβολα για την αισθητά λιγό- 
τερη συμμετοχή των Ελληνοκυπρίων σε σύγκριση με τους 
Τουρκοκύπριους. 




Προβολή του ντοκυμαντέρ “Κυπραίες” 


Το ντοκιμαντέρ «\Λ/οιτιβη οί Ογραΐδ» παρουσιάστηκε στο 
Αι-θβαΙιιτΊθΙ ΟυΙΙυτθ 3πά ΑτΙδ ΟθπΙγθ την Παρασκευή 22 
Μάίου, ενώ θα προβληθεί και στο Πάνθεον την Τετάρτη 27 
Μαίου στις 8 μμ. 

Το ντοκιμαντέρ πραγματεύεται τις αντιλήψεις δυο γυναι- 
κών προσφύγων πάνω στο ζήτημα της προσφυγιάς, μιας 
Ελληνοκύπριας και μιας Τουρκοκύπριας, οι οποίες επι- 
στρέφουν στο σπίτι όπου ζούσε η κάθε μια πριν από τον πό- 
λεμο. Οι κουβέντες τους με τα άτομα που ζουν τώρα στο 
σπίτι βγάζουν συναισθήματα και αντιλήψεις οι οποίες έχουν 
ένα σύνθετο χαρακτήρα. 

Ταυτόχρονα, δίδονται μαρτυρίες από διάφορες άλλες γυ- 
ναίκες πάνω στο ζήτημα της επανένωσης της Κύπρου. Οι 
μαρτυρίες και εμπειρίες επενδύονται από το ιστορικό πλαί- 
σιο που άλλοτε πηγαίνει χρόνια πίσω και άλλοτε επανέρχεται 
στο παρόν για να ενισχύσει τις μαρτυρίες. 


Το ντοκιμαντέρ έγινε από την ελληνικής καταγωγής Βα- 
σιλική Κατριβάνου και από την ιρακινής καταγωγής ΒυδίιΐΒ 
Αζζουζ. 



Χ.Α. 

Επιστολή προς την Αντιπροσωπεία του Ευρωπαϊκού Κοινοβουλίου 
στην Κύπρο 


Προς 

Αντιπροσωπεία Ευρωπαϊκού Κοινοβουλίου 

στην Κύπρο 

I. Η ταυτότητα της Πλατφόρμας 

Η Πλατφόρμα Ελληνοκυπρίων και Τουρκοκυπρίων Εκπαιδευτικών 
«Ενωμένη Κύπρος» συστάθηκε το Νοέμβριο του 2004, μετά από 
αλλεπάλληλες συναντήσεις μεταξύ ομάδας Ελληνοκυπρίων εκ- 
παιδευτικών και στελεχών των τουρκοκυπριακών εκπαιδευτικών 
οργανώσεων ΚΤΟΣ και ΚΤΟΕΟΣ. Οι οργανώσεις αυτές είναι τε- 
λικά ιδρυτικά μέλη της Πλατφόρμας. Η επίσημη παρουσίαση της 
Πλατφόρμας, των στόχων και των επιδιώξεών της, έγινε ένα ακρι- 
βώς χρόνο μετά σε δημοσιογραφική διάσκεψη, παρά το γεγονός ότι 
στο ενδιάμεσο διάστημα είχε δραστηριοποιηθεί έντονα με εκδη- 
λώσεις και άλλες δραστηριότητες. 

Ο πυρήνας των αρχών της Πλατφόρμας περιέχεται σε έγγραφο 
- διακήρυξη που δόθηκε στη δημοσιότητα το Φεβρουάριο του 
2005 και αναφέρει τα εξής: 

- Η Πρωτοβουλία συσπειρώνει Ελληνοκύπριους εκπαιδευτικούς 
οι οποίοι θέλουν να ενώσουν τις προσπάθειές τους με στόχο να 
αναστρέψουν τη διαιρετική δυναμική που αναπτύσσεται τελευ- 
ταία και να φέρουν ξανά το Κυπριακό σε τροχιά σύντομης λύσης. 

- Η επιδιωκόμενη λύση θα πρέπει να είναι δικοινοτική διζωνική 
ομοσπονδία, στη βάση της πολιτικής ισότητας της ελληνοκυπρια- 
κής και τουρκοκυπριακής κοινότητας. 

- Η Πρωτοβουλία έχει τη θέση ότι οι εθνικιστικές τάσεις στη 
Παιδεία των κοινοτήτων συνέβαλαν και συμβάλλουν στις χωρι- 
στικές αντιλήψεις που υπάρχουν στον ένα ή στον άλλο βαθμό ανά- 
μεσα σε Ελληνοκύπριους και Τουρκοκύπριους και συντηρούν τη 
διχοτόμηση. 

- Η διαμόρφωση ενός σύγχρονου ελεύθερου δημοκρατικού κο- 
σμικού δημόσιου σχολείου θα συμβάλει αποφασιστικά στην προ- 
σέγγιση Τουρκοκυπρίων και Ελληνοκυπρίων, των πολιτών της Ευ- 
ρωπαϊκής Ένωσης και όλου του Κόσμου. Διότι ένα τέτοιο σχολείο 
θα προωθεί τις αξίες του αλληλοσεβασμού και της αποδοχής του 
διαφορετικού και της πολυμορφίας της κοινωνίας, της ειρήνης, της 
δικαιοσύνης, της ισότητας, της δημοκρατίας και της ελευθερίας. Ένα 
τέτοιο σχολείο θα αντιμάχεται τον εθνικισμό, το ρατσισμό, τις θρη- 
σκευτικές και άλλες προκαταλήψεις. 

- Ειδικότερα, το Κυπριακό Σχολείο πρέπει να κατανοεί τη δια- 
φορά ανάμεσα στα συλλογικά και τα ατομικά δικαιώματα των πο- 
λιτών. Πρέπει το σύγχρονο Κυπριακό Σχολείο να αφαιρέσει όσα 
στοιχεία του αναλυτικού και του κρυφού αναλυτικού προγράμμα- 
τος αντιμάχονται την προοπτική της δικοινοτικής συνεννόησης. 

- Η Πρωτοβουλία είναι αυτόνομη και ανεξάρτητη από οποιο- 
δήποτε κόμμα και καθορίζει τις πολιτικές και τις δράσεις της μέ- 
σα από τη δημοκρατική συνεργασία των μελών της. 


II. Η δράση της Πλατφόρμας 

Από τα τέλη του 2004 μέχρι σήμερα, η Πλατφόρμα έχει πραγ- 
ματοποιήσει μια σειρά από αξιόλογες και πρωτοποριακές εκδη- 
λώσεις και δραστηριότητες. Στα πρώτα χρόνια η προβολή της οποί- 
ας τύγχαναν εκ μέρους των ελληνοκυπριακών ΜΜΕ ήταν κάπως 
περιορισμένη, ενώ σήμερα προβάλλονται επαρκώς. 

Αναφέρουμε ενδεικτικούς τομείς δράσης της Πλατφόρμας: 

- Μεγάλες δικοινοτικές εκδηλώσεις - συζητήσεις στο Λήδρα Πά- 
λας, με προσκεκλημένους από την Ελλάδα, την Τουρκία, την ελ- 
ληνοκυπριακή και την τουρκοκυπριακή πλευρά. 

- Δικοινοτικές ημερίδες στο Ηοΐίάαγ Ιπη με συμμετοχή πανεπι- 
στημιακών από Ελλάδα, Τουρκία και Κύπρο, για το δημοκρατικό 
σχολείο και για τη διδασκαλία της Ιστορίας. 

- Εκπαιδευτικές εκδρομές και στις δύο πλευρές του οδοφράγ- 
ματος, με συμμετοχή εκπαιδευτικών και μαθητών. 

- Πρωτοχρονιάτικες εκδηλώσεις στη Λευκωσία (στις δύο πλευ- 
ρές του Λήδρα Πάλας). 

- Κινητοποίηση με διάφορες ευκαιρίες (όπως για παράδειγμα 
για το άνοιγμα της οδού Λήδρας, ή στις πρωτομαγιάτικες συγκε- 
ντρώσεις των ελληνοκυπριακών και των τουρκοκυπριακών συν- 
δικαλιστικών οργανώσεων, συμπαράσταση σε Τουρκοκύπριους 
εκπαιδευτικούς που έκαναν απεργία πείνας λόγω αδικαιολόγητης 
απόλυσής τους, κ.λπ.). 

- Εκπροσώπηση τρεις φορές με εκπροσώπους και από τις δύο κοι- 
νότητες σε εκδηλώσεις-συζητήσεις που διοργανώθηκαν στην Ελ- 
λάδα από άλλους φορείς ειδικά για τη δράση και τις προτάσεις της 
Πλατφόρμας. 

- Ανακοινώσεις στα ΜΜΕ για να προωθήσει πολιτικές συμφι- 
λίωσης ή να στιγματίσει φαινόμενα ρατσισμού. 

Μεγάλης προβολής έτυχε η μαζική πρωτοχρονιάτικη εκδήλω- 
ση (2 Ιανουάριου 2009) στο σημείο ελέγχου της οδού Λήδρας, κα- 
θώς και η πορεία - εκδήλωση στις 7 Μαρτίου για τη γυναίκα της 
Κύπρου, την ιστορική αλήθεια και τη λύση του Κυπριακού. 

Μια από τις πιο ενδιαφέρουσες δέσμες δραστηριοτήτων της 
Πλατφόρμας είναι αυτή που αφορά στην άμεση επικοινωνία εκ- 
παιδευτικών και μαθητών από τις δύο κοινότητες στο χώρο εργα- 
σίας, στο σχολείο: Ελληνοκύπριοι εκπαιδευτικοί μπαίνουν κάθε 
χρόνο (κυρίως το Δεκέμβριο) σε τουρκοκυπριακά σχολεία και συ- 
νομιλούν με τους μαθητές, ενώ αντίστοιχα, για πρώτη φορά Ελ- 
ληνοκύπριοι μαθητές είχαν την ευκαιρία να τους επισκεφθούν στην 
τάξη τους Τουρκοκύπριοι εκπαιδευτικοί, και να μιλήσουν για το Κυ- 
πριακό και την εκπαίδευση. Σε αρκετές μάλιστα περιπτώσεις, με- 
τά από πρωτοβουλία της Πλατφόρμας έγινε κατορθωτή η επίση- 
μη οργάνωση δικοινοτικών δραστηριοτήτων σε ελληνοκυπριακά 
σχολεία, με τη συμμετοχή Τουρκοκυπρίων εκπαιδευτικών και μα- 
θητών. 

Σε χωριστές συναντήσεις με τους επικεφαλής της εκπαίδευσης στις δύο 
κοινότητες (τον κ. Αντρέα Δημητρίου και την κα Τσανάν Οζντοπράκ), το 
Συντονιστικό της Πλατφόρμας υπέβαλε σειρά από προτάσεις εκπαιδευ- 
τικής πολιτικής που προωθούν τη συνεργασία, τη συνεννόηση και τον αλ- 
ληλοσεβασμό των δύο κοινοτήτων, καθώς και πακέτο δειγματικών προ- 
τάσεων για αντίστοιχα μαθήματα ή άλλες δραστηριότητες στα σχολεία 
μας. 

Από το Σεπτέμβριο του 2008, το Ελληνοκυπριακό τμήμα της Πλατ- 
φόρμας εκδίδει το δελτίο «Το καλέμι», το οποίο κυκλοφορεί στα ελληνο- 
κυπριακά σχολεία. 

Αξίζει να σημειωθεί ότι όλες οι μέχρι τώρα δραστηριότητες της Πλατ- 
φόρμας έχουν στηριχθεί οικονομικά αποκλειστικά από εισφορές των με- 
λών του Συντονιστικού της καθώς και εκπαιδευτικών φίλων και υποστη- 
ρικτών των δραστηριοτήτων της. 


III. δυνατότητες συνεργασίας 

Πολλές από τις δραστηριότητες της Πλατφόρμας θα τύγχαναν ενδεχο- 
μένως ευρύτερης υποστήριξης αν η Αντιπροσωπία του Ευρωπαϊκού Κοι- 


νοβουλίου στην Κύπρο είτε ήταν συνδιοργανωτής είτε υποβοηθούσε με 
άλλο τρόπο την προβολή τοιχς Το Συντονιστικό της Πλατφόρμας κατέληξε 
σε αυτό το συμπέρασμα μετά από συζητήσεις, γι’ αυτό και θεωρεί ότι θα 
ήταν καλό να διερευνήσσυμε μαζί τις δυνατότητες συνεργασίας. 

Ένας άλλος τομέας στον οποίο θα μπορούσατε να μας παράσχετε ση- 
μαντική βοήθεια είναι η καθοδήγηση, ώστε να υποβάλλουμε στα κατάλ- 
ληλα τμήματα ή επιτροπές του Ευρωπαϊκού Κοινοβουλίου αναφορές που 
σχετίζονται με εκπαιδευτικά ζητήματα της Κύπρου, ή ζητήματα διακίνη- 
σης ιδεών. Το Συντονιστικό της Πλατφόρμας έχει αποφασίσει ήδη να προ- 
σφύγει στο Ευρωπαϊκό Κοινοβούλιο για τέτοια ζητήματα, και η εκ μέ- 
ρους σας συμβουλή κάθε φορά, καθώς και η υπηρεσιακή διευκόλυνση, θα 
μας είναι πολύ χρήσιμη. 


Το Συντονιστικό 

της Πλατφόρμας Ελληνοκυπρίων 
και Τουρκοκυπρίων Εκπαιδευτικών 
«Ενωμένη Κύπρος» 


Η προοπτική της επανένωσης 

ΤΟΎ ΓΡΗΓΟΡΗ ΙΩΑΝΝΟΥ 


Υ πάρχει μια σοβαρή 
προοπτική οι συνο- 
μιλίες που διεξάγο- 
νται σήμερα να καταλήξουν 
σε συμφωνία μέσα στο επό- 
μενο εξάμηνο και να οδη- 
γηθούμε σε δημοψήφισμα 
στις αρχές του επόμενου 
χρόνου. Αυτή η υπόθεση 
στηρίζεται σε δύο δεδομέ- 
να. Ότι οι Ταλάτ και Χριστό- 
φιας εκλέγηκαν πάνω στη 
βάση της δέσμευσής τους 
να λύσουν το Κυπριακό και 
άρα μια αποτυχία τους ανα- 
μένεται να τους στοιχίσει και 
πολιτικά και εκλογικά. Και 
ότι οι συνομιλίες δεν μπο- 
ρούν να συνεχίζονται επ' 
άπειρον, καθώς η Ευρω- 
παϊκή Ένωση και τα Ηνω- 
μένα Έθνη θα απαιτήσουν 
σε κάποια στιγμή ξεκαθάρι- 
σμα της κατάστασης και 
επίρριψη ευθυνών σε περί- 
πτωση αποτυχίας, κάτι που 
και οι δυο ηγέτες θέλουν να 
αποφύγουν. 

Για να εξετάσουμε την πι- 
θανότητα της επίτευξης συμ- 
φωνίας, θα πρέπει πρώτα 
να αναλύσουμε τον υφιστά- 
μενο συσχετισμό των επα- 


νενωτικών και των διχοτο- 
μικών δυνάμεων που ανα- 
μένεται να παίξουν και τον 
καθοριστικό ρόλο, αν όντως 
τελικά οδηγηθούμε σε δη- 
μοψήφισμα. Παρόλο που εί- 
ναι σχετικά νωρίς να γίνεται 
λόγος για στρατόπεδα των 
επανενωτικών και των διχο- 
τομικών δυνάμεων, καθώς 
τόσο το ΑΚΕΛ όσο και το 
ΔΗΚΟ δεν έχουν ακόμα ξε- 
καθαρίσει την στάση τους, 
μπορούμε να κάνουμε λόγο 
για τους πυρήνες αυτών των 
δυνάμεων όπως έχουν σχη- 
ματοποιηθεί από το 2004 ως 
οι σκληροί πυρήνες του Ναι 
και του Όχι. Δεν πρέπει να 
ξεχνάμε ότι οι σκληροί πυ- 
ρήνες των δυο αυτών πό- 
λων, που στη σημερινή επί- 
σημα διακηρυμένη στάση 
αναμονής αποτελούν ακό- 
μα ακραίες μειοψηφίες, την 
περίοδο 2002-2004 κατά- 
φεραν να θέσουν το πλαί- 
σιο παρέχοντας τα επιχει- 
ρήματα της έσχατης στιγμής 
τόσο στον επανενωτικό όσο 
και στον απορριπτικό λόγο. 

Από τη μια είναι λοιπόν οι 
επαναπροσεγγιστές και από 
την άλλη οι εθνικιστές. Οι 
επαναπροσεγγιστές προ- 


βάλλουμε και τονίζουμε το 
δικοινοτικό χαρακτήρα της 
Κύπρου και άρα και της λύ- 
σης στο πρόβλημά της, την 
αναγκαιότητα της συμφι- 
λίωσης και της επίτευξης 
διαρκούς ειρήνης στη χώρα 
στα πλαίσια μιας διζωνικής 
δικοινοτικής ομοσπονδίας. 
Σε αυτή τη βάση επιτυγχά- 
νεται η συνεύρεση της σο- 
σιαλιστικής και της φιλελεύ- 
θερης τάσης, που μπορεί 
και πρέπει να ολοκληρωθεί 
μέσα από τη συνεργασία 
του ΑΚΕΛ με τη φιλελεύθερη 
πτέρυγα του ΔΗΣΥ για την 
προώθηση της επανένω- 
σης. Οι εθνικιστές από την 
άλλη προβάλλουν και τονί- 
ζουν τα “δίκαια” του κυ- 
πριακού ελληνισμού και άρα 
μιας ελληνοκυπριακής λύ- 
σης που θα καταστήσει τους 
Τ/κ μειονότητα και αφού αυ- 
τό είναι ανέφικτο, τότε το 
κλείσιμο των οδοφραγμά- 
των και τη διατήρηση του 
στάτους κβο ως τη δεύτερη 
καλύτερη λύση. 

Μεταξύ αυτών των δυο πό- 
λων της επανένωσης και του 
διχοτομικού στάτους κβο 
υπάρχει η σιωπηρή πλειο- 
ψηφία “της καλύτερης λύ- 


σης” που υποσχέθηκαν τό- 
σο το ΑΚΕΛ όσο και ο Τάσ- 
σος Παπαδόπουλος αιτιο- 
λογώντας το «Όχι» τους του 
2004. Αυτή η σιωπηρή πλει- 
οψηφία του ήπιου Όχι τότε, 
θα πρέπει να ξανατοποθε- 
τηθεί σήμερα. Και εδώ ο 
Χριστόφιας ως πρόεδρος 
και το ΑΚΕΛ ως παράταξη 
έχουν νευραλγικό ρόλο. Με 
τη φόρμουλα “λύση από 
τους Κυπρίους για τους Κυ- 
πρίους”, και τον περιορισμό 
της εμπλοκής των ξένων, 
άνοιξαν σημειολογικά του- 
λάχιστον, την προοπτική της 
προώθησης μιας μη ιμπε- 
ριαλιστικής ή μιας λιγότερο 
ιμπεριαλιστικής λύσης. Θα 
μπορέσουν άραγε να υλο- 
ποιήσουν αυτή την προο- 
πτική; Αυτό θα εξαρτηθεί 
από την κοινωνική δυναμική 
που μπορεί να αποκτήσει το 
επανενωτικό κίνημα το ερ- 
χόμενο φθινόπωρο. Η πρώ- 
τη απόπειρα το 2002- 2004 
ήρθε ίσως βιαστικά, ένα μό- 
λις χρόνο μετά τη διάνοιξη 
των πρώτων οδοφραγμά- 
των. Ας μην αφήσουμε να 
γραφτεί στην ιστορία ότι η 
δεύτερη απόπειρα το 2008- 
2010 ήρθε όταν ήταν ήδη 
αργά. 

ΑΝΑΚΟΙΝΩΣΗ: 18 Μαΐου 2009 

Σημαντική απόφαση του Ευρωπαϊκού Κοινοβουλίου 

σχετικά με το εναλλακτικό εκπαιδευτικό υλικό 
για τη διδασκαλία της Νεότερης Ιστορίας της ΝΑ Ευρώπης 


Έγγραφο του Ευρωπαϊκού Κοινοβουλίου σχετικά με τις πολι- 
τικές προώθησης της συνεννόησης στη Νοτιοανατολική Ευρώ- 
πη, κάνει ιδιαίτερη αναφορά στις δυνατότητες αλληλοσεβασμού 
και κατανόησης που παρέχει η διδασκαλία του μαθήματος της Ιστο- 
ρίας στα σχολεία (έγγραφο Α6-021 2/2009, με ημερομηνία 
2.4.2009). 

Η Πλατφόρμα Ελληνοκυπρίων και Τουρκοκυπρίων Εκπαι- 
δευτικών «Ενωμένη Κύπρος», χαιρετίζει με ιδιαίτερη ικανοποίη- 
ση, τόσο το γενικότερο πνεύμα του εγγράφου, τις επισημάνσεις 
και τις συστάσεις που περιέχει, όσο και την ειδική αναφορά του 
σε μια πολύ σημαντική έκδοση: «Το εναλλακτικό εκπαιδευτικό 
υλικό για τη διδασκαλία της Νεότερης Ιστορίας της ΝΑ Ευρώ- 
πης». Πρόκειται για έκδοση του Κέντρου για τη Δημοκρατία και 
τη Συμφιλίωση στη ΝΑ Ευρώπη, για την οποία εργάστηκαν δε- 
κάδες πανεπιστημιακοί και άλλοι επιστήμονες από όλες τις χώ- 
ρες της περιοχής, και η οποία παρουσιάστηκε και στην Κύπρο 
τον περασμένο Οκτώβριο, με πρωτοβουλία του ΟΙΔΕ. Την έκδοση 
στην Ελληνική χρηματοδοτεί το Ίδρυμα Λεβέντη. 

Η Πλατφόρμα είχε εξ αρχής επισημάνει τη σημασία της έκδο- 
σης αυτής και την ανάγκη αξιοποίησής της από εκπαιδευτικούς 
και μαθητές στα Γ υμνάσια και Λύκεια των δύο κοινοτήτων στην 
Κύπρο. Καλεί λοιπόν το Υπουργείο Παιδείας και Πολιτισμού να 
εισακούσει τις συστάσεις του Ευρωπαϊκού Κοινοβουλίου και να 
αξιοποιήσει την έκδοση. Ως Κύπριοι - Ελληνοκύπριοι και Τουρ- 
κοκύπριοι - δεν είναι δυνατό να επικαλούμαστε κατά το δοκούν 
και γενικόλογα τις αρχές και αξίες τις Ευρώπης, να μη φειδόμα- 
στε λόγων περί «Ευρωπαϊκής λύσης» στο Κυπριακό, και να πα- 
ραγνωρίζουμε συστηματικά συγκεκριμένες πολιτικές που υλο- 
ποιούν αυτές τις αρχές και αξίες. 

Η απόφαση του Ευρωπαϊκού Κοινοβουλίου συγχαίρει τους 
εκδότες για το διαβαλκανικό αυτό εγχείρημα συνεργασίας 60 και 
πλέον επιστημόνων, εκφράζει την "πλήρη υποστήριξή" του στην 
προσπάθεια και καλεί τους Υπουργούς Παιδείας να υιοθετήσουν, 
να στηρίξουν και να εισαγάγουν την έκδοση στα σχολεία ως εναλ- 
λακτικό εκπαιδευτικό υλικό (σελ.9, παράγρ. 34 του εγγράφου). 

Ακολουθεί το κείμενο της συγκεκριμένης παραγράφου και με- 
τάφρασή του στα Ελληνικά. 


Τόβ Ευτορβαη Ραιΐίαιηβηΐ 

34. ΝοΙβδ Ιίιβ ΐυηοίθΐηβηώΙ ηοΙβοίΘόυοαΙίοηαΙ ρΓοριπιτιιτιίηρ από 
δίαιοίυτβδ ίη ρΐΌΐηοΙίηρ ίηοΐυδίνβηβδδ από Γβόυαηρ ίηΙβΓβΙϊιηίο 
Ιβηδίοπδ; οοηδβςυβηΙΙγ, οβΙΙδ οη Ιίιβ ΪΛ/βδΙοτη ΒαΙΙοη ρονβιτι- 
ιηβηΐδ Ιο ίιηρίΌνβ Ιίιβ ςυβίίΐγ οίβόυοαίίοη όγ ίηοΐυόίηρ οίνίο, ίιυ- 
ΙΎΊ3Π 3Π0 όβιηοοΓβΙίο πρΜδ 3δ ίυηόβιτιβηΐβΐ Ευτορββη νβΙυβδ ίη 
ώθ ΓβΙβνβηΙ ουη1ουΐ3 3ηό Ιο ρυΐ 3η βηό Ιο δορτβρβίίοη ίη δοίιοοίδ; 
ροίηΐδ ουί Ιίΐ3ΐ Ιήβ ΙβθοΜίηρ οί ήίδίοιγ ίη δοίιοοίδ 3ηό υηίνβΓδίΙίβδ 
ίη Ιίιβ ννβδίβπι ΒθΙΙοηδ ιηυδί όβ όθδβό οη όοουιτιβηίβά ΓβδβθΐΌΐΊ 
3ηό ιτιυδί ΓβίίβοΙ ΙΜβ όίίϊβΓβηΙ ρβτδρβοΐίνβδ οίΐήβ νβτίουδ ηβΐίοη- 
3ί 3ηό βΙΙιηίο ρΐΌυρδ ίη Ιίιβ τβρίοη ίί ΙβδΙίηρ τβδυΙΙδ 3Γβ Ιο Ιοβ 
βοίιίβνβά ίη ρΐΌΐηοΙίηρ τβοοηοίίίβΐίοη βηό ίηηρτονίηρ ίηΙβΓβΙίιηίο 
τβίβΐίοηδ; ίυΙΙγ δυρροιίδ ίηίΜίνβδ, δυοίι 3δ Ιϊιβ ϋοίηΐ Ηίδΐοτγ Ριό)- 


βοΙοίΙΜβ ΟβηΐΘΓΪοτ ΩβηιοοΓβογβηοΙ ΚβοοηοίΙίβΙίοη ίη 5ουΙΜβ3δΙ 
Ευτορβ, βίιτιβοί βίννπΐίηρ 3ηό όίδδβηιίηβΐίηρρίηΐ ήίδίοιγ Ιββοίιίηρ 
ηΐΒίβηβΙδ ίίΊ3ί ριονίόβ 3 ΓηυΙΙίρβΓδρβοΙίνβ βοοουηΐ οί ΒβΙΙοη ίιίδ- 
Ιοιγ, 3ηό οθΙΙδ οη Ιίιβ οοιηρβίβηΐ ιτιίηίδΐηβδ, βόυοβίίοηβί βυΐίιοη- 
Ιίβδ 3ηό βόυοβίίοηβΐ βδίβόίίδίιηιβηΐδ ίη Ιίιβ τβρίοη Ιο βηόοΓδβ Ιίιβ 
υδβ οί)οίηΙ ίιίδίοτγ Ιβθοίιίηρ ιτβίβηβίδ; οβΙΙδ οη Ιίιβ Οοηιηιίδδίοη 
Ιο δυρροιΐ δυοίι ίηίΜίνβδ ίίηβηοίβΙΙγ 3ηό ροίίΙίοβΙΙγ; 


Το Ευρωπαϊκό Κοινοβούλιο 

34. Σημειώνει το θεμελιώδη ρόλο του εκπαιδευτικού προ- 
γραμματισμού και των εκπαιδευτικών δομών στην προώθηση της 
ενσωμάτωσης και στον περιορισμό των εντάσεων μεταξύ εθνο- 
τήτων. Συνεπώς, προτρέπει τις κυβερνήσεις των Δ. Βαλκανίων 
να βελτιώσουν την ποιότητα της εκπαίδευσης συμπεριλαμβά- 
νοντας πολιτικά, ανθρώπινα και δημοκρατικά δικαιώματα ως θε- 
μελιώδεις ευρωπαϊκές αξίες στα αντίστοιχα αναλυτικά προ- 
γράμματα και να σταματήσουν τους διαχωρισμούς στα σχολεία. 
Υπογραμμίζει ότι η διδασκαλία της ιστορίας στα σχολεία και τα πα- 
νεπιστήμια των Δ. Βαλκανίων πρέπει να στηρίζεται σε τεκμη- 
ριωμένη έρευνα και να αντανακλά τις διαφορετικές οπτικές γω- 
νίες των διαφόρων εθνικών και εθνοτικών ομάδων στην περιο- 
χή, για να επιτευχθούν μακροπρόθεσμα αποτελέσματα στην 
προώθηση της συμφιλίωσης και στη βελτίωση των ενδο-εθνο- 
τικών σχέσεων. Στηρίζει πλήρως πρωτοβουλίες όπως το Κοινό 
Πρόγραμμα Ιστορίας του Κέντρου για τη Δημοκρατία και τη Συμ- 
φιλίωση στη Νοτιοανατολική Ευρώπη, το οποίο στοχεύει στη 
συγγραφή και στη διάδοση κοινού εκπαιδευτικού υλικού για τη δι- 
δασκαλία της ιστορίας με πολυπρισματική προσέγγιση της βαλ- 
κανικής ιστορίας, και προτρέπει τα αρμόδια υπουργεία, τις εκ- 
παιδευτικές αρχές και τα εκπαιδευτικά ιδρύματα στην περιοχή 
να επικυρώσουν τη χρήση του κοινού εκπαιδευτικού υλικού. 
Προτρέπει την Επιτροπή (Κομισιόν) να υποστηρίξει οικονομικά 
και πολιτικά τέτοιες πρωτοβουλίες. 


Για επαφή με την πλατφόρμα 
επικοινωνήστε με την Ευγενία Νικηφόρου, 

τηλέφωνο: 

99372147 

6-ΠΓΙ3ΪΙ: 

ΙοΚ3ΐβΠΊΪ@5ρϊόβΓΠβ1:.εοιη.εγ 


ιστολόγιο: 

νννννν.ρΙβΙίοηηββηοιηβηίΚϊρΓΟδ.όΙοςδροΙ.οοιη 



